اېر ژبه

اېر ( /ˈ /  ) یوه اندو آریایي ژبه ده چې د هند په ګجرات او دپاکستان په سېند ايالت کې  د شاوخوا 100 وګړو لخوا ویل کیږي.  دا د ویونکو د شمېر له مخې د پاکستان یو له کوچنیو ژبو څخه ده،   او د سېند په کلیوالو سیمو لکه حیدراباد ، کوټ غلام محمد او کنري کې ویل کیږي. ویل کیږي چې ځینې ویناوال يې  په شهید بینظیر آباد کې هم اوسیږي، خو دوی بېل کلتور لري. 

 تاریخ 
په ۱۹۴۷ کې د هند له وېشلو وروسته، د دې ژبې وګړي چې مسلمانان وو پاکستان ته مهاجر شول، په داسې حال کې چې هندوان يې بيا په هند کې پاتې شول. په پاکستان کې د دې ژبې زياتره ويناوال حیدراباد ته نږدې په سېند ايالت  کې ژوند کوي. دا ژبه د هند په نیمه وچه کې د ډیلي سلطنت او د مغلو امپراتورۍ پرمهال  په هندي ژبه  د پارسي ، عربي او تورکي ژبو د نفوذ له کبله رامینځته شوه. 

د۱۹۹۸ زېږديز کال اټکل له مخې يادې ژبې ۲۰۰ تنه ويناوال لرل  په هرصورت، اوسني اټکلونه د ویناوالو شمېر ۱۵۰ تنو ته رسوي، چې د "خطر سره مخ" حالت نور هم پیاوړی کوي. 

 ډلبندي 
اېر د ګوجراتي ژبو له ډلې يوه ژبه ده، د اېتنولوګ راپور له مخې يادې ژبې سره ترټولو نږدې ژبه کاچي کولي ده او په ځانګړې توګه د هغې وينګونه کټي میګوار او کاچی بهل  او دا چې ډېری اېر ویونکي په سندي ژبه غږيږي، د اېر ژبې دوه وينګونه شته چې يو يې جیکریو ګوت اېر او بل يې جیمز آباد اېر دي. 

 الفبا 
اېر عموما نه لیکل کیږي، خو که وليکل هم شي، نو د عربي رسم الخط په بېلابېلو بڼو ليکل کيږي 

 سرچينې 

وېشنيزه:ژبې
وېشنيزه:اندو اريايي ژبې